stanford-oval/wikipedia huggingface dataset:
Achille Emana
Ura > Seurajoukkue

Emana aloitti pelaajauransa Euroopassa Valencian junioriakatemiasta. Vuonna 2000, hän siirtyi Toulousen riveihin, viettäen kauden vielä Toulousen junioriakatemiassa. Seuraavana kautena Emana liittyi Toulousen edustusjoukkueeseen ja nosti nopeasti itsensä hyvillä oteillaan avauskokoonpanoon hyökkäävänä keskikenttäpelaajana.
Emanaa pidettiin "uutena Michael Essieninä" jatkuvien vakuuttavien otteiden perusteella. Tämä herättikin kiinnostusta muun muassa Ranskan suurseuroissa Olympique Lyonnaissa ja Olympique de Marseillessa..
Vuonna 2007 Emanaa yhdistettiin vahvasti Englannin Valioliigassa pelanneeseen Portsmouthiin, jossa pelasi muitakin afrikkalaissyntyisiä pelaajia. Emanan siirtyminen Englantiin osoittautui kuitenkin mahdottomaksi, sillä hänelle ei myönnetty työlupaa. Lopulta, hän teki Toulousen kanssa vuoteen 2010 kestävän jatkosopimuksen.
Keväällä 2008 muutamat eurooppalaiset seurat ilmoittivat olevansa kiinnostuneita Emanasta, joukossa olivat muun muassa englantilaisseurat West Ham United ja Newcastle United, sekä espanjalainen Sevilla ilmoitti myös olevansa kamerunilaisen perässä.
11. kesäkuuta 2008 ilmoitettiin, että Real Betis ja Toulouse käyvät neuvotteluita Emanan siirtymisestä Espanjaan. 22. heinäkuuta Emana sai varmistuksen siirrolleen Betisiin arviolta noin 7 miljoonan euron siirtosummalla. Ensimmäisen maalinsa Emana teki Betisissä ottelussa Mallorcaa vastaan, joka päättyi lopulta Betisin 3–0-voittoon.
Emana edusti espanjalaisseuraa kolmen kauden ajan, jonka aikana hän pelasi 91 ottelua ja teki niissä 34 maalia. Kaudet 2009–2011 joukkue pelasi maan toiseksi korkeimmalla sarjatasolla Segunda Divisiónissa.
11. elokuuta 2011 hän teki sopimuksen saudiarabilaisseura Al-Hilalin kanssa. Joukkue maksoi hänestä 4,5 miljoonan euron siirtokorvauksen.
Ura > Maajoukkue

Emana oli Kamerunin maajoukkueen mukana vuoden 2003 Maanosaliittojen cupissa, kuten myös vuoden 2006 Afrikan-mestaruuskilpailuissa. Hän palasi Kamerunin maajoukkueeseen vuonna 2008, ja oli mukana jälleen vuoden 2008 Afrikan-mestaruuskilpailuissa. Kamerun selviytyi aina finaaliin asti, mutta hävisi finaalin Egyptille jääden hopealle.
Hän edusti maataan niin ikään vuoden 2010 Afrikan-mestaruuskilpailuissa kuin myöhemmin kesällä pelatuissa maailmanmestaruuskilpailuissa.
Aiheesta muualla

Emanan tilastot Eurosportin sivustolla
Kamerunin joukkue – Maanosaliittojen cup 2003
1 Kameni |
2 Tchato |
3 Perrier-Doumbé |
4 Song |
5 Atouba |
6 Njanka |
7 M’Bami |
8 Geremi |
9 Eto’o |
10 Emana |
11 N’Diefi |
12 Kwekeu |
13 Mettomo |
14 Epalle |
15 Bahoken |
16 Mezakue |
17 Foé |
18 Idrissou |
19 Djemba-Djemba |
20 Falemi |
21 Job |
22 Ngon |
23 Eboué |
Valmentaja Schäfer
Kamerunin joukkue – Jalkapallon AM-kilpailut 2006
1 Kameni |
2 Ateba |
3 Atouba |
4 Song |
5 Kalla |
6 Angbwa |
7 Kome |
8 Geremi |
9 Eto’o |
10 Emana |
11 Makoun |
12 Deumi |
13 Feutchine |
14 Saidou |
15 Webó |
16 Hamidou |
17 Ebede |
18 Douala |
19 Djemba‑Djemba |
20 Olembé |
21 Boya |
22 Meyong  |
23 Bikey |
Valmentaja Jorge
Kamerunin joukkue – Jalkapallon AM-kilpailut 2008
1 Kameni |
2 Binya |
3 Tchato |
4 R. Song |
5 Atouba |
6 Angbwa |
7 M’Bami |
8 Geremi |
9 Eto’o |
10 Emana |
11 Makoun |
12 N'Kong |
13 N'Guemo |
14 Epalle |
15 A. Song |
16 Hamidou |
17 Idrissou |
18 Tomou |
19 Mbia |
20 Essola |
21 Job |
22 Mbarga  |
23 Bikey |
Valmentaja Pfister
Kamerunin joukkue – Jalkapallon AM-kilpailut 2010
1 Kameni |
2 Binya |
3 N’Koulou |
4 R. Song |
5 Chedjou |
6 A. Song |
7 N'Guémo |
8 Geremi |
9 Eto’o |
10 Emana |
11 Makoun |
12 Bedimo |
13 Tchoyi |
14 Alo'o |
15 Webó |
16 Hamidou |
17 Idrissou |
18 Enoh |
19 Mbia |
20 Mandjeck |
21 Matip |
22 Assembé  |
23 Bikey |
Valmentaja Le Guen
Kamerunin joukkue – Jalkapallon MM-kilpailut 2010
1 Kameni |
2 Assou-Ekotto |
3 N’Koulou |
4 R. Song |
5 Bassong |
6 A. Song |
7 N'Guémo |
8 Geremi |
9 Eto’o |
10 Emana |
11 Makoun |
12 Bong |
13 Chedjou |
14 Choupo-Moting |
15 Webó |
16 Hamidou |
17 Idrissou |
18 Enoh |
19 Mbia |
20 Mandjeck |
21 Matip |
22 Assembé  |
23 Aboubakar |
Valmentaja Le Guen
A2 (Kreikka)

A2 (kreik. Αυτοκινητόδρομος 2, Aftokinitódromos 2) eli Egnatían valtatie (Εγνατία Οδός, Egnatía Odós) on moottoritie pohjoisessa Kreikassa. Se on maan pohjoisosan itä-länsisuuntainen pääväylä ja kulkee Kípoista Turkin rajalta Thessalonikin metropolialueen kautta Igoumenítsaan Joonianmeren rannalle. Valtatie on saanut nimensä antiikin aikaisesta Via Egnatiasta, jonka reittiä se monin osin seurailee. Nykyinen valtatie on kauttaaltaan osa Eurooppatietä E90. Tien pituus on noin 670 kilometriä.
Reitti

Valtatien reitti on seuraava (idästä länteen, merkittävimmät ohitetut paikkakunnat suluissa):
Kípoi – Alexandroúpoli – Komotiní – Xánthi – Kavála – Amfípoli – (Lagkadás) – Efkarpía – (Thessaloniki) – (Alexándreia) – (Véroia) – (Kozáni) – Siátista – Grevená – Métsovo – (Ioánnina) – Igoumenítsa.
Valtatie risteää pohjois-eteläsuuntaisen, muun muassa Ateenaan johtavan A1-valtatien kanssa Thessalonikin metropolialueen länsiosassa. Länsiosassaan tie ylittää pohjoisen Píndos-vuoriston, ja sen reitillä on useita tunneleita ja suuria siltoja.
Valtatietä lähellä Thessalonikia.
Metsovítikoksen silta Métsovon lähellä.
Valtatien tunneleita Píndos-vuorilla.
Valtatietä Ioánninan lähellä.
Árachthos-joen ylittävä silta rakennusvaiheessa.
Aiheesta muualla

Kuvia tai muita tiedostoja aiheesta A2- eli Egnatían valtatie Wikimedia Commonsissa
Kreikan moottoritiet
| --- | --- |
Pääväylät:   A1  A2  A3  A5  A6  A7  A8  A90 
Muut moottoritiet:   A11  A12  A13  A24  A242  A25  A27  A29  A62  A621  A64  A71
272

| --- | --- |
Vuosisadat: I vuosisata · 100-luku · 200-luku · 300-luku · 400-luku
Vuosikymmenet: 190-luku · 200-luku · 210-luku · 220-luku · 230-luku · 240-luku 250-luku · 260-luku · 270-luku · 280-luku · 290-luku · 300-luku
Vuodet: 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209 210 · 211 · 212 · 213 · 214 · 215 · 216 · 217 · 218 · 219 220 · 221 · 222 · 223 · 224 · 225 · 226 · 227 · 228 · 229 230 · 231 · 232 · 233 · 234 · 235 · 236 · 237 · 238 · 239 240 · 241 · 242 · 243 · 244 · 245 · 246 · 247 · 248 · 249 250 · 251 · 252 · 253 · 254 · 255 · 256 · 257 · 258 · 259 260 · 261 · 262 · 263 · 264 · 265 · 266 · 267 · 268 · 269 270 · 271 · 272 · 273 · 274 · 275 · 276 · 277 · 278 · 279 280 · 281 · 282 · 283 · 284 · 285 · 286 · 287 · 288 · 289 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309
Tapahtumia

toukokuu/kesäkuu - roomalaiset kukistavat palmyralaiset Immaen taistelussa.
Roomalaiset kukistavat palmyralaiset Emesassa.
Rooman keisari Aurelianus valtaa Palmyran kuningaskunnan. Kuningatar Zenobia yrittää paeta Persiaan, mutta saadaan kiinni Eufrat-joen varrella.
Syntyneitä

Konstantinus Suuri, Rooman keisari (voi myös olla 273 tai 274)
Kuolleita

Pariisin piispa Pyhä Dionysius kuolee marttyyrikuoleman.
Albert Salmi

Albert Salmi Karamazovin veljesten (1958) trailerissa.
Albert Salmi (11. maaliskuuta 1928 Brooklyn, New York – 22. huhtikuuta 1990 Spokane, Washington) oli yhdysvaltalainen näyttelijä, joka oli taustaltaan amerikansuomalainen.
Brooklynissä asuneeseen suomalaiseen siirtolaisperheeseen syntynyt Salmi kävi armeijan ja alkoi vuonna 1951 opiskella metodinäyttelemistä Lee Strasbergin ohjauksessa Actors Studiossa. Vuonna 1955 Salmi näytteli Bussipysäkki -produktiossa Broadwaylla ja muutamassa muussa Broadway-näytelmässä. Hänelle tarjottiin myös miespääosaa vuoden 1956 elokuvaan Bussipysäkki, jossa naispääosassa näytteli Marilyn Monroe. Salmi kuitenkin kieltäytyi roolista, koska ei vielä tuolloin pitänyt esiintymisestä kameran edessä.
Elokuvadebyyttinsä Salmi teki Smerdjakovin osassa Richard Brooksin ohjaamassa Karamazovin veljeksissä (1958), jossa näyttelevät myös Yul Brynner, Lee J. Cobb, William Shatner ja Richard Basehart. Salmi olisi nimitetty roolisuorituksestaan Oscar-ehdokkaaksi, mutta hän kieltäytyi kunniasta. Sen sijaan National Board of Review of Motion Pictures onnistui palkitsemaan Salmen samasta osasta vuoden parhaana miessivuosanäyttelijänä. Hän oli tunnettu myös rooleistaan vanhoissa lännenelokuvissa, kuten Gunsmoke ja Leppymättömät. Salmi teki rooleja myös useissa myöhemmän ajan merkittävissä elokuvissa, kuten Muurahaisten valtakunta (1977), Latvasta laho (1980), Brubaker – kiveäkin kovempi (1980) ja Jäätävä polte (1986).
Salmi ehti näytellä uransa aikana myös lukuisissa televisiosarjoissa, kuten Wagon Train, Bonanza, Virginialainen, Takaa-ajettu, A-Team, Dallas ja Ritari Ässä.
Salmi ja hänen vaimonsa Roberta löydettiin 23. huhtikuuta 1990 kuolleina kotoaan Spokanesta, Washingtonista. Poliisin johtopäätöksen mukaan Salmi oli ampunut ensin vaimonsa ja sitten itsensä.
Aiheesta muualla

Albert Salmi biography by Finn Film Entertainment (Arkistoitu – Internet Archive) (englanniksi)
Adi Agashé

Aditya Agashe (oik. Chandrashekhar Agashe II; s. 10. kesäkuuta 1997 Sadashiv Peth, Pune), joka tunnetaan ammattimaisesti Adi Agashé, on intialainen laulaja-lauluntekijä ja näyttelijä Pune, Maharashtra, joka on ollut aktiivinen kaupungin pop ja maa elää musiikkikilpailu vuodesta 2014. Hän on toiminut sosiaalisen median markkinoinnin johtajana Brihans Natural Products Oy: ssä vuodesta 2015 lähtien.
Honda CB Hornet

Honda CB Hornet on Hondan valmistama moottoripyörämalli.
Historia > Hondan maailmanlaajuinen myyntimenestys

Honda Hornet -sarja oli japanilaisen valmistajan suosittu katteeton ns. nakupyörä-mallisto. Hornet on monissa lähteissä kategorioitu myös streetfighter-luokkaan. Alunperin viralliset mallinimet olivat CB250F, CB600F ja CB900F ja sittemmin uuden tulemisen myötä CB750. Aasiassa ja mm. Etelä-Amerikan markkinoilla Hornetista on ollut saatavilla myös CB160.  Suunnittelun painopiste oli kaupunkikäytössä, mutta se sai ajan myötä hyvän maineen monipuolisena yleismoottoripyöränä hyvinkin vaihtelevassa käytössä. Pyörä oli alusta alkaen tunnettu ketteryydestä ja helposta käsiteltävyydestä ja pyörämalli olikin erittäin suosittu mm. ajo-opetuskäytössä.
Mallisto sai alkunsa vuonna 1996, kun nelisylinteriseksi varsin pienellä 249-kuutioisella - Honda Jadesta peräisin olevalla - moottorilla varustettu ensimmäinen versio esiteltiin. Japanissa moottoripyörien vakuutusmaksut etenkin suuremmissa kuutiotilavuuksissa olivat tuolloin erittäin korkeat ja markkinoilla oli kysyntää pienemmille kuutiotilavuuksille. Malli olikin alkuun tarkoitettu vain lähinnä Japanin sisämarkkinoille ja esim. Suomeen 250-kuutioista mallia ei koskaan virallisesti tuotu. 
Honda iski kultasuoneen, kun vuonna 1998 esiteltiin mm. Eurooppalaisten motoristien suosiossa olevaan keskiluokkaan 599-kuutioinen versio. Mallista tuli hyvin suosittu nakupyörä-markkinoilla. 250-kuutioisesta poiketen 600-kuutioista mallia myytiin maailmanlaajuisesti ja lopulta siitä tuli yksi Hondan myydyimmistä "isoista" moottoripyörämalleista. Pyörä sai mainetta myös ammattikäytössä, mm. Britanniassa se oli suosittu mp-lähettien työkaluna, jossa se todettiin käytössä luotettavaksi ja vähävikaiseksi peruspyöräksi.
Hornetina tunnettua nakupyörämallia valmistettiin "isona" 600 - 900 kuutioisena moottoripyöränä vuodesta 1996 vuoteen 2013. Tällöin Hornet-nimestä luovuttiin isoissa moottoripyörissä ja edeltäjäänsä muistuttava, mutta täysin uusi seuraaja CB650F esiteltiin mallivuodeksi 2014. Aasiassa, Etelä-Amerikassa ja mm. Intiassa Hornet -mallinimi kuitenkin säilytettiin CB250 -ja CB160 mallien yhteydessä. Yhdysvalloissa "Hornet" -mallinimi on rekisteröity AMC-autovalmistajalle ja siellä se myytiin alusta alkaen vain CB-xxx -sarjana. 
Alkuun pyörää valmistettiin Japanissa, mutta vuonna 2002 tuotanto siirrettiin Italiaan. Moottorit tulivat Hornetin tuotannon loppuun asti Japanista, kunnes CB650F mallisarjan myötä kustannussyistä Hondan isompikuutioisten voimalähteiden valmistusta siirrettiin saarivaltion ulkopuolelle. Mallivuodeksi 2023 Hornet -mallinimi heräteltiin länsimarkkinoilla lähes kymmenen vuoden tauon jalkeen isojen moottoripyörien mallirepertuaariin, kun CB750 Hornet esiteltiin markkinoille. Kyseessä oli hieman esikuvaansa muistuttava katteeton nakupyörä, mutta mm. moottori oli edeltäjistään poiketen 2-sylinterinen rivimoottori. Myös ajamiseen ja turvallisuuteen liittyvää elektroniikkaa oli ajan hengen myötä lisätty.
Historia > "Iso" Hornet, CB900F

Mallivuodeksi 2002 saataville tuli Hornet-malliston uudeksi lippulaivaksi, 919-kuutioisella, polttoaineensuihkutuksella varustetulla moottorilla varustettu tehokkaampi malli. Rungoltaan pyörä perustui pienemmän mallin konstruktioon, mutta esim. tankki oli suurempi. Myös jarrut vaihdettiin kasvaneen suorituskyvyn myötä tehokkaammiksi kuin 600-kuutioisessa Hornetissa. Tekniikka saatiin lainaamalla voimalähde CBR900RR Fireblade -sportista. Tehoa nelisylinterisessä rakenteellisesti vankkana tunnetussa 16-venttiilisessä vesijäähdytteisessä dohc-koneessa oli Hornetiin "kesytettynä" 110 hevosvoimaa, mutta nakupyörälle tärkeämpää alavääntöä isompi moottori toi pikkusisareensa nähden huipputehoa huomattavasti enemmän. Honda sai myös pidettyä painon kurissa, eikä "iso" Hornet painanut kuin 18 kiloa enemmän kuin vastaava 600-kuutioinen malli, joten Hornetin hyvänä tunnettu ketteryys ja helppo käsiteltävyys säilyi myös isomman moottorin yhteydessä. Tätä "isomoottorista" mallia valmistettiin vuoteen 2005 asti. Myynti jäi selvästi vähäisemmäksi kuin pienemmällä moottorilla varustetun sisarmallinsa.
Historia > "Myyntitilastojen kärkeen" Hornet CB600F, ensimmäinen sukupolvi

Hornetin maailmanlaajuiseen suosioon nostanut ensimmäisen sukupolven 600-kuutioinen muunnos oli tuotannossa vuosina 1998-2006. Tuon välin vuosimalleille ominaista oli suuri tunnistettava pyöreä ajovalo, joka antoi "retro"-vaikutelmaa. Perinteistä näköä antoivat alkupään malleissa myös pyöreät analogiset "kahvikuppi"-mittaristot, jotka muuttuivat vähitellen osin digitaalisiksi.   Vesijäähdytteinen, kaasuttimilla varustettu 599-kuutioinen 4-sylinterinen 16-venttiilinen dohc-moottori oli suoraan lainattu katteellisesta CBR-sporttimallista. Kone oli korkeilla kierroksilla hyvinkin terhakka, mutta alavääntö jäi ohueksi. Runko oli teräksinen palkkirunko. Takahaarukka oli kaksipuolinen teräksestä valmistettu. Takana oli yksi iskunvaimennin, edessä teleskooppi, joka muuttui 2005 face-liftissä USD-tyyppiseksi. Jarruina edessä oli hydrauliset kaksoislevyjarrut, takana yksi levy. Sukupolven kahdeksan valmistusvuoden varrelle mahtui monia pienempiä ja suurempia uudistuksia, sekä face-liftejä. Ensimmäinen huomattavampi kasvojen kohotus tehtiin mallivuodeksi 2000, toinen mallivuodeksi 2005. Mallivuosi 2007 toi mukanaan uuden sukupolven mallin, joka oli kaikilta osin täysin uusi pyörä. Ensimmäisen sukupolven mallivuosien 1998-2006 välillä huomattavimpia uudistuksia tapahtui mm. etupyöräkoossa, mittaristossa, tankissa, etujousituksessa, jarruissa ja monissa muissa pienemmissä yksityiskohdissa. Myös moottoria ja pakoputkistoa hienosäädettiin ja teho nousi ajan myötä 94 hevosvoimasta 97 hevosvoimaan face-liftien yhteydessä. Ajan myötä Hornet sai myös Hondan isommista pyöristä tutun HISS-varkaudenestolaitteen. Vaikka pyörä pysyi liki kymmenen vuoden ajan ulkoisesti hyvin samannäköisenä, yhdennäköisyydestä huolimatta esim. vuosimallit 1998 -ja 2006 eivät kuitenkaan tekniikkaa ja perusrakennetta lukuun ottamatta omaa montaa suoraan vaihtokelpoista osaa. Perustaltaan ja teknisesti pyörä kuitenkin säilyi melko muuttumattomina tuotannon alusta vuoteen 2006 asti. Muutokset olivat muutamaa suurempaa poikkeusta lukuun ottamatta enimmäkseen kosmetiikkaan ja ergonomiaan liittyviä. Mallit tunnettiin tyyppikoodeilla PC34 (1998-2001) ja PC36 (2002-2006).
Pyörään on ollut saatavilla myös erilaisia kuristussarjoja, joilla 600-kuutioisen Hornetin tehot on saatu mahtumaan alempiin ajokorttiluokkiin. Vuosituhannen alussa saatavilla oli myös paremmin matka-ajoon soveltuva ns. varttikatteella varustettu S-malli.
Historia > Hornetin tarun loppu ja seuraaja

Mallivuodeksi 2014 Hornet mallinimenä siirtyi vihdoin 17 vuoden jälkeen pitkälle tauolle (Aasian ja Etelä-Amerikan pienempien pyörien markkinoita lukuunottamatta), kun lyhyesti ja ytimekkäästi vain CB650F:ksi nimetty uuden sukupolven nakupyörä esiteltiin Hornetin seuraajaksi. Vaikka manttelinperijä hieman muistuttikin viimeisintä Hornetia, uudessa mallissa ei valmistajan mukaan ollut yhtään vaihtokelpoista osaa edeltäjän kanssa. Tämän julkistamalla valmistaja ilmeisesti halusi tehdä selväksi, että Hornetin seuraaja ei perustu mihinkään edelliseen malliin, vaan kyseessä on todellakin puhtaalta pöydältä suunniteltu täysin uusi moottoripyörä. Uuden mallin täysin uutta moottoria oli suurennettu Hornetin vastaavasta ja sitä oli kehitetty mm. parempaa vääntöä, polttoainetaloutta ja päästöjä silmällä pitäen. Mm. uuden moottorin sisäisiä kitkoja oli saatu pienennettyä. Huipputeho kuitenkin putosi viimeisempään Hornettiin nähden ja mm. keula vaihtui USD-mallisesta takaisin perinteisempään ratkaisuun.
Historia > Hornetin uusi tuleminen

Mallivuodeksi 2023 legendaarinen Hornet -mallinimi palasi vuosikymmenen tauon jälkeen myös länsimaisten moottoripyöräilijöiden saataville. Hondan uusi nakupyörä CB750 Hornet, tyyppikoodiltaan RH12, myötäili muotoilultaan vanhoja Hornet -malleja, mutta pyörää oli modernisoitu vastaamaan ajan vaatimuksia. Mm. ajamiseen ja ajoturvallisuuteen liittyvää elektroniikkaa oli tullut roppakaupalla lisää. Etujousitus palasi USD-tyyppiseksi mutta esim. takarengas oli hieman kapeampi kuin aiemmissa malleissa. Siinä missä edellisen Hornetin lähes ainoa turvallisuusvaruste olivat lisävarusteiset ABS-jarrut, uudessa Hornetissa oli nyt vakiovarusteena erilaisia ajotiloja, sutimisen esto, keulimisen esto, luistokytkin ja monet muut kuljettajan säädettävissä olevat modernit elektroniset aputoiminnot. Ajan hengen mukaisesti pyörään voidaan liittää mm. älypuhelin. Aiempien Hornetien ja monien muidenkin japanilaisten nakupyörien lähes standardiksi muodostunut 4-sylinterinen rivimoottori oli nyt kaventunut 2-sylinteriseksi. Ratkaisulla saatiin karsittua mm. valmistuskustannuksia. Huipputehoa ei ollut enää edeltäjien veroisesti (92 hv), mutta vääntöä oli tullut lisää ja se löytyi huomattavasti alemmilta kierrosluvuilta kuin aiemmista korkealle kiertävistä neloskoneista. Hondan mukaan uutta 2-sylinteristä 755 cm3 "Unicam" -rivimoottoria tullaan käyttämään mallistossa laajemminkin. Elektroniikan vuoksi kaasu oli muuttunut ns. fly-by-wire -tyyppiseksi, eli mekaanista vaijeriyhteyttä kaasuläpälle ei enää ollut. Kulutukseen ja pyörän keveyteen oli kiinnitetty erityistä huomiota. Pyörä painaa tankattuna ajokunnossa vain 190 kg, eli n. kymmenkunta kiloa vähemmän kuin esikuvansa. Siinä missä edellinen Hornet luotti alumiiniseen palkkirunkoon, nyt pyörän runkona oli hitsattu teräsputkirunko. Pyörä on mahdollista saada myös pienempitehoisena A2 -ajokorttiversiona. Lisävarustevalikoima on edellisten Hornetien tapaan kattava.
Tekniset tiedot > Moottori:

| --- | --- |
Tyyppi: 4-syl rivi
Tilavuus, poraus ja iskunp.: 599 cm3, 67 × 42,5 mm
Venttiilit: 16 DOHC, palasäätö
Polttoainejärj.: Nelipist. suihkutus PGM-FI, 95E, max etanolipit. 10%
Sytytys: Digit. transistori
Käynnistys: Sähköstartti, HISS - koodattu varkaudenesto
Jäähdytys: Neste, jäähdytin, jossa termostaattiohj. sähköinen flekti
Päästötyyppi: Euro 3, katalysaattori + lambda
Teho kW (HV): 75 (102) 12000 / min
Vääntö nm: 63,5 Nm 9500 / min
Vaihteisto: 6 vaihdetta
Toisioveto: Ketju
Kytkin: Märkä monilevykytkin
Tekniset tiedot > Runko ja varusteet:

| --- | --- |
Rengas Etu: 120 / 70ZR17 (58W)
Rengas Taka: 180 / 55ZR17 (73W)
Etujarru: 296 mm dual hydr. levyjarrut. Nissin (ABS 3-mänt. yhdistelmäjarr. optiona.)
Takajarru: 220 mm hydr. levyjarru Nissin
Etujousitus: 41 mm USD teleskooppi, Showa
Takajousitus: Monoshock, 7-port. esijänn. säätö
Runko: Alumiininen palkkirunko. Moottori osin kantavana rakenteena. Kaksipuolinen alum. takahaarukka
Polttoainesäiliö: 19 litraa
Mittaristo: Analog + digit: Nopeus, kierr.luku. polttoaine, kello, matka, 2X osamatka, moot.lämpö, ajanotto ym. varoitusvalot, ajonestolaitteen merkkivalo. Vuosimallista 2011 lähtien kokonaan digitaalinen mittar.
Ajovalot: H7 + H7 kaksoisajovalot, takana LED.
Pit*Lev*Kork: 2090 mm * 740  mm * 1095 mm (istuinkorkeus 800mm)
Akseliväli: 1435 mm
Massat: Kuivapaino 173 kg (177 kg ABS)
Massa ajokun.: 198 kg (203 kg ABS)
Kantavuus: 188 kg
Valmistusmaa: Honda Manufacturing, Italy
Tekniset tiedot > Suorityskyky

| --- | --- |
Huippunopeus: 225 km/h
Kiihtyvyys 0-400 m sek: n. 11,5 sek
Kiihtyvyys 0-100 km/h: n. 3,5 sek
Kulutus l/100 km: n. 4,5 - 5,5 l/ 100km
Huoltoväli: 6000 km
Honda CB250F Hornet. Hondan best-selleriksi nousseen Hornet-malliston alkutahdit. Ensimmäinen Hornet-sarjan edustaja, vuonna 1996 esitelty 250-kuutioinen muunnos ei koskaan ollut myynnissä Suomessa.
Honda Hornet CB900F
Honda Hornet CB600F, vuoden 2005 malli
Täysin uudistunut Hornet vm. 2007.
Hornetin seuraaja CB650F
Hornetin paluu markkinoille. Uusi 2023 Hornet
Ahvenlampi (Äänekoski, Parantala)

| Ahvenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°38′18″N, 25°31′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskuoja:  oja Pyhäjärveen 
Järvinumero:  14.681.1.002
Mittaustietoja
Pinnankorkeus:  120,2 m  
Pituus:  830 m  
Leveys:  300 m  
Rantaviiva:  2,241 km  
Pinta-ala:  16,554 ha  
Tilavuus:  0,0009288 km³ 
Keskisyvyys:  5,61 m  
Suurin syvyys:  14,8 m  
Saaria:  ei saaria 
 fiAhvenlampi 
Ahvenlampi  on Keski-Suomessa Äänekoskella  Parantalan lähellä sijaitseva lampi.
Maantietoa

Lampi on 830 metriä pitkä, 300 metriä leveä, ja sen pinta-ala on 16,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 928 800 kuutiometriä. Sen keskisyvyys on 5,6 metriä ja suurin syvyys on 14,8 metriä. Sen rantaviivan pituus on 2,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Pyhäjärven lähialueeseen (14.681) se kuuluu. Lammen vedenpinnan korkeus on 120,2 metriä mpy.
Al-Walid ibn Talal

Al-Walid ibn Talal ibn Abdelaziz al-Saud (arab. الوليد بن طلال بن عبد العزيز آل سعود‎; s. 7. maaliskuuta 1955 Riad, Saudi-Arabia) on saudiarabialainen liikemies. Hän on kuningasperheen jäsen, prinssi ja miljardööri, Forbesin listan maailman 19. rikkain ihminen. Hänet vangittiin marraskuussa 2017 ensimmäisen serkkunsa   kruununprinssi Mohammed bin Salmanin toimesta korruptionvastaisen taistelun yhteydessä.
Al-Walid ibn Talal on prinssi Talal ibn Abd-al-Azizin ja tämän puolison, prinsessa Mona as-Salhin poika. Mona as-Salh on Libanonin ensimmäisen pääministeri Riad as-Solhin tytär, ja Talal ibn Abdelaziz al-Saud on Saudi-Arabian kuningaskunnan perustajan Ibn Sa’udin monista lapsista  ja nykyisen kuninkaan Salman bin Abdul-Aziz Al Saudin veli.
Al-Walid ibn Talal johtaa Kingdom Holding Companya, jonka suurin omistaja hän on. Hän on tehnyt myös laajaa hyväntekeväisyystyötä. Hän on maan yleistä linjaa liberaalimpi, ja Kingdom Holding Company palkkasikin Saudi-Arabian ensimmäisen naislentäjän maassa, jossa naisten ei sallittu silloin ajaa edes autoa. Hän on Jeddah Tower rakennuttaja.
Al-Walid omistaa arabialaisen musiikin Rotana-levy-yhtiön ja on Citigroupin suurin yksittäinen osakkeenomistaja. Hänellä on myös elokuvatuotantoyhtiö, joka on osallistunut Haifaa al-Mansourin ohjaaman elokuvan Wadjda tuottamiseen. Elokuva on ensimmäinen saudiarabialainen naisohjaajan elokuva. Se esitettiin vuonna 2013 Sodankylän elokuvajuhlilla.